b"\n_START_ARTICLE_\nMol\xc3\xad d'Alta-riba\n_START_SECTION_\nDescripci\xc3\xb3\n_START_PARAGRAPH_\nAntic mol\xc3\xad, l'obrador del qual ha estat reedificat, ja que est\xc3\xa0 constru\xc3\xaft amb totxos per b\xc3\xa9 que es conserven alguns murs de pedra; la teulada resta mig enrunada. \xc3\x89s un petit cos cobert a dues vessants i es troba assentat a la riba del torrent de Sant Mart\xc3\xad en direcci\xc3\xb3 E/W. A llevant hi ha una gran bassa i a ponent la sortida de l'aigua. Les restes de les parets de pedra en fan pensar que l'obrador era m\xc3\xa9s gran i que tenia dos jocs de moles. No s'hi veuen senyals que hi hagu\xc3\xa9s un habitacle pel moliner. \xc3\x89s constru\xc3\xaft amb ma\xc3\xa7oneria i totxo. L'estat de conservaci\xc3\xb3 \xc3\xa9s dolent.\n_START_SECTION_\nHist\xc3\xb2ria\n_START_PARAGRAPH_\nAntic moli que dep\xc3\xa8n i depenia del mas d'Altarriba. El llinatge \xc3\xa9s iniciat per Vermei Altarriba o de Meda l'any 1175 i m\xc3\xa9s clarament amb Berenguer d'Altarriba, germ\xc3\xa0 de Guillem Meda conegut des de 1198. Els cavallers d'Altarriba deriven dels castlans de meda. S\xc3\xb3n famosos Bernat Guillem i Lloren\xc3\xa7 d'Altarriba, aquest \xc3\xbaltim va participar en les guerres de Joan II. El llinatge s'entronc\xc3\xa0 amb la casa Clarina el 1578 i amb els Sentmenat 1754. La casa fou destru\xc3\xafda en temps de la guerra de Successi\xc3\xb3 i reedificada al segle XIX. Els Altarriba, com era habitual en aquestes fam\xc3\xadlies, tenien una segona resid\xc3\xa8ncia a la ciutat de Vic. El mol\xc3\xad degut a haver perdut les funcions primitives es troba en un lamentable estat d'aband\xc3\xb3 malgrat que conservi un joc de moles."